ՀԱՄԱՅՆՔԻ ՂԵԿԱՎԱՐ ՀԱԿՈԲ ԲԱԼԱՍՅԱՆԻ ՈՒՂԵՐՁԸ ՀՀ ԱՆԿԱԽՈՒԹՅԱ ՏՈՆԻՆ

Հարգելի՛ հայրենակիցներ,

Բյուրեղավան համայնքի սիրելի՛ բնակիչներ

Շնորհավորում եմ մեր պետականության կարևորագույն տոնի՝ Հայաստանի Հանրապետության անկախության 31-ամյակի կապակցությամբ:

1991 թվականի սեպտեմբերի 21-ի հանրաքվեում Հայաստանի ժողովուրդը ձայների ճնշող մեծամասնությամբ քվեարկեց ԽՍՀՄ-ի կազմից դուրս գալու և անկախ պետություն ստեղծելու օգտին:

Մայր հայրենիքում պետականության վերակերտումը մեծագույն երազանք էր, որի իրականացումը հարյուրավոր սերունդների համառ պայքարի ու գաղափարական նվիրումի արդյունք է: Անկախ բոլոր դրսևորումներից` շարունակվում է հայ ժողովրդի ուղին մի ճանապարհով, որը մեր պատմության շարունակությունն է, մեր լինելիության վավերագիրը:

Խոնարհվում եմ մեր հերոս նահատակների առաջ. շուտափույթ ապաքինում եմ մաղթում վիրավորներին: Շնորհակալ եմ մեր երկրի սահմանները հսկող հայոց բանակի զինվորներին սրբազան գործի համար:

Շնորհավոր տոնդ, Հայաստան։